钦定古今图书集成/理学汇编/学行典/第269卷 > 张师禹
## 钦定古今图书集成/理学汇编/学行典/第269卷 > 张师禹

按《八闽通志》：“张师禹，字虞佐，浦城人。天资耿介，不苟
合，不求仕进。从之游者，莫不敬畏，号乡先生。其犹子
赡于财，师禹病且没，必使作关约，析户籍，犹子愿推
己产附益之，师禹毅然不受一金。及属纩，士友张具
赡来视疾，师禹指心示之曰：‘血气枯竭矣，而一点不
动’。言讫，溘然而逝。”